kardosdrur/scandi-wiki huggingface dataset:
Ulrich 5. af Württemberg

Ulrich 5. af Württemberg kaldet «der Vielgeliebte» (den elskede) (1413 – 1. september 1480, Leonberg) var greve af Württemberg fra 1419 til 1480.

Se også 
 Liste over Württembergs regenter

Grever af Württemberg
Ulrich af Württemberg (hertug)

Hertug Ulrich af Württemberg (8. februar 1487 – 6. november 1550) efterfulgte slægtningen Eberhard 2. af Württemberg som hertug af Württemberg i 1498 og blev erklæret myndig i 1503. Han regerede først fra 1498 til 1519, mellem 1519-1534 var Württemberg besat af Østrig, og han blev genindsat i 1536 og regerede derefter frem til sin død 12år efter i 1550.

Se også 
 Liste over Württembergs regenter

Hertuger af Württemberg
Pierre Vendelboe

Pierre Benjamin Lybecker Vendelboe (født 1980) er bestyrelsesformand i den kenyanske fodboldklub og fodboldakademi Nakuru AllStars, som han også er medejer af.

Han er tidligere radiovært på Radio Sydhavsøerne. Her var han blandt andet vært på satireprogrammet Bjørnetjenesten, og med til at starte morgenshowet OpHoldet med Søren Hansen, der stadig er vært på programmet.

Efter 5 1/2 år på radiostationen, blev han i 2005 ansat på fodboldhjemmesiden bold.dk, hvor han som chefredaktør var med til at genrejse sitet, til nu at være Danmarks største fodboldhjemmeside. Senere trådte han ind i ejerkredsen.

Radioværter fra Danmark
Liam Howlett

Liam Paul Paris Howlett (født 21. august 1971) er DJ og hovedmedlem i det engelske band The Prodigy.

Howlett er opvokset i Braintree, Essex. Siden barndommen øvede han sig i klassisk klaver. I alderen 14 år mixede han sange optaget fra radioen ved at bruge pauseknappen på sin båndoptager. Det var da han startede på skolen Alec Hunter Humanities College i Braintree at Howlett først fik øjnene op for hip-hopmusik og kultur. Han lærte at breakdanse og dj'ede i sit første band Cut2Kill før han startede med at skrive sin egen musik. Han blev knyttet til rave musik og tog til sit første rave i 1989.

Dj's fra England
Musikere fra England
Lena Horne

Lena Mary Calhoun Horne (født 30. juni 1917, død 9. maj 2010) var en amerikansk sanger og skuespillerinde.

Eksterne henvisninger 

 

Sangere fra USA
Skuespillere fra USA
Hollywood Walk of Fame
Mandau

Mandau (tjekkisk: Mandava) er en 40,9 km lang flod i Tjekkiet og Sachsen i Tyskland.

Floden har sit udspring i flere kilder, nord for det 580,6 m høje bjerg Vlčí hora i det Nordböhmiske Niederland, der forener sig ved Panský i 515 meters højde. Fra Zahrady kommer ved Nové Křečany yderligere en bæk til. Derfra flyder Mandau mod syd gennem Rumburk, Seifhennersdorf og Varnsdorf. Dernæst løber den mod øst i Oberlausitz og passerer Großschönau, Lausur løber til, over Hainewalde gennem Roschertal til Mittelherwigsdorf, hvor Landwasser løber ud i Mandau. Til sidst løber den efter Zittau ud i Lausitzer Neiße i 227,7 meters højde, umiddelbart øst for byen.

Floder i Sachsen
Floder i Tjekkiet
Massacre

Massacre var et amerikansk dødsmetalband. De blev dannet i 1983 af Allen West og Bill Andrews. Kort tid efter sluttede Kam Lee sig til dem (bedst kendt for sine vokalbidrag til de tidlige Death demoer) og derefter Rick Rozz.

Medlemmer

Medlemmer inden opbrud 
Kam Lee – Vokal
Steve Swanson – Guitar
Terry Butler – Bas
Sam Williams – Guitar
Curtis Beeson – Trommer

Tidligere medlemmer 
Michael Borders- Bas
Bill Andrews – Trommer
Pete Sison – Bas
Syrus Peters – Trommer  
Allen West – Guitar
Joe Cangelosi – Trommer
Rick Rozz – Guitar
Rob Goodwin – live guitar
Butch Gonzales – bass
Walt Thrashler – Midlertidig guitarist

Diskografi 
1986: Aggressive Tyrant (Demo)
1987: Chambers of Ages (Demo)
1990: Second Coming (Demo)
1991: "Provoked Accurser" (Single)
1991: From Beyond
1992: Inhuman Condition (EP)
1994: Infestation of Death (Opsamlingsalbum)
1996: Promise
2006: ''Tyrants of Death (Livedemo fra 1986)

Fodnoter 

Dødsmetalgrupper
Musikgrupper fra 1983
Adrian Knup

Adrian Knup (født 2. juli 1968 i Liestal, Schweiz) er en tidligere schweizisk fodboldspiller, der spillede som angriber hos flere europæiske klubber, samt for Schweiz' landshold. Af hans klubber kan blandt andet nævnes FC Basel og FC Luzern i hjemlandet samt tyske VfB Stuttgart.

Landshold 
Knup spillede i årene mellem 1989 og 1996 hele 49 kampe for Schweiz' landshold, hvori han scorede 26 mål. Han repræsenterede sit land ved VM i 1994 i USA.

Eksterne henvisninger 

Fodboldspillere fra Schweiz
Fodboldspillere fra VfB Stuttgart
Fodboldspillere fra Karlsruher SC
Fodboldspillere fra Galatasaray SK
Fodboldspillere fra FC Basel
Fodboldspillere fra BSC Young Boys
Fodboldspillere fra FC Aarau
Fodboldspillere fra FC Luzern
Toni Polster

Anton "Toni" Polster (født 10. marts 1964 i Wien, Østrig) er en tidligere østrigsk fodboldspiller og nuværende fodboldtræner (står pt. uden klub), der spillede som angriber hos flere europæiske klubber, samt for Østrigs landshold. Af hans klubber kan blandt andet nævnes Austria Wien i hjemlandet, spanske Sevilla FC samt 1. FC Köln i Tyskland.

Han har siden 2010 været træner for 3 hold: LASK Linz II, Wiener Viktoria og senest Admira Wacker

Landshold 
Polster spillede i årene mellem 1982 og 2000 hele 95 kampe for Østrigs landshold, hvori han scorede 44 mål. Dette gør ham til den mest scorende spiller i det østrigske landsholds historie. Han repræsenterede sit land ved både VM i 1990 i Italien samt VM i 1998 i Frankrig.

Eksterne henvisninger 
 Footballdatabase.eu spillerinfo

Fodboldtrænere fra Østrig
Fodboldspillere fra Østrig
Fodboldspillere fra Austria Wien
Fodboldspillere fra Torino FC
Fodboldspillere fra Sevilla FC
Fodboldspillere fra Rayo Vallecano
Fodboldspillere fra 1. FC Köln
Fodboldspillere fra Borussia Mönchengladbach
Deltagere ved verdensmesterskabet i fodbold 1990
Deltagere ved verdensmesterskabet i fodbold 1998
Personer fra Wien
Andreas Herzog

Andreas Herzog (født 10. september 1968 i Wien, Østrig) er en østrigsk fodboldtræner og tidligere fodboldspiller, der spillede som midtbanespiller hos flere europæiske klubber, samt for Østrigs landshold. Af hans klubber kan blandt andet nævnes Rapid Wien i hjemlandet samt tyske Werder Bremen og Bayern München. Han havde desuden et kortvarigt ophold hos Los Angeles Galaxy i USA.

Han har siden 2011 været tilknyttet det amerikanske fodboldforbund som assistent træner for A-landsholdet. Tidligere har han været assistent træner for Østrigs A-landshold og cheftræner for Østrigs U/21 landshold.

Landshold 
Herzog spillede i årene mellem 1988 og 2003 hele 103 kampe for Østrigs landshold, hvori han scorede 26 mål. Dette giver ham rekorden for flest spillede kampe i det østrigske landsholds historie. Han repræsenterede sit land ved både VM i 1990 i Italien samt VM i 1998 i Frankrig.

Eksterne henvisninger 

 Footballdatabase.eu spillerinfo
 

Fodboldtrænere fra Østrig
Fodboldspillere fra Østrig
Fodboldspillere fra First Vienna FC
Fodboldspillere fra Rapid Wien
Fodboldspillere fra Werder Bremen
Fodboldspillere fra FC Bayern München
Fodboldspillere fra Los Angeles Galaxy
Trænere for Østrigs fodboldlandshold
Trænere for USA's fodboldlandshold
Deltagere ved verdensmesterskabet i fodbold 1990
Deltagere ved verdensmesterskabet i fodbold 1998
Østrigske Albert Schweitzer-selskab

Det Østrigske Albert Schweitzer-selskab (, ÖASG) er en østrigsk nødhjælpsorganisation opkaldt efter den alsaciske organist, teolog, læge, filosof og pacifist Albert Schweitzer .

ÖASG blev oprettet i oktober 1984 som en kristen, humanitær, nonprofit og upolitisk organisation og blev i februar 1985 oprettet som en forening i Østrig.

Fra en lille gruppe af personer til støtte for Albert Schweitzer Hospital i Lambaréné, Gabon, har ÖASG over årene vokset sig til en international og af FN og UNESCO anerkendt NGO.

Foreningen har over 500 medlemmer fordelt over hele jorden og har i flere lande såkaldte delegerede, der hver især styrer deres egne nødhjælpsprojekter i deres hjemlande på vegne af ÖASG.

Ved 20-års jubilæet i 2004 havde ÖASG doneret penge og naturalier til en værdi af over 600.000 euro. ÖASG har hjulpet i over 40 forskellige lande.

Projekter 

 Albert Schweitzer Hospital, Lambaréné, Gabon
 Støtte til ofre for katastrofer
 Støtte til ofre for oversvømmelser
 Støtte til hjemløse-initiativet i Wiener Neustad
 Støtte til udsatte børn i Pöttsching
 Nødhjælpsarbejde i samarbejde med Hilfskorps Sankt Lazarus i Tyskland

Det største projekt er dog Albert Schweitzer stipendiet der støtter personer der ønsker at tage en uddannelse inden for sygepleje, nødhjælp eller lignende, men ikke har økonomisk mulighed for at tage en uddannelse.

Medaljer og ordener 

ÖASG har også, som mange andre internationale nødhjælpsorganisationer, et system af medaljer og ordener der kan tildeles personer der har gjort noget ekstraordinært for nødhjælps-sagen. 
Alle medaljer der tildeles af ÖASG er anerkendt af den Østrigske regering, ligesom der er stående bæringstilladelse i både den Østrigske og Svenske hær.

Fortjenskorset er den højeste dekoration der gives af organisationen.
Æres medaljen er den næsthøjeste medalje der gives, tildeles i de tilfælde hvor fortjenskorset ikke kan tildeles.
Æresmedaljen for kunst og videnskab tildeles personer der har udmærket sig inden for kunst, videnskab, litteratur eller lignende.
Indsatsmedaljen tildeles i 2 grader til personer der har deltaget i nødhjælpsoperationer, både i ind- og udland. Sølvmedaljen tildeles normalt, men ved livrendende operationer gives den i guld.
Blodmedaljen til deles for bloddonationer. Bronzemedaljen tildeles ved 10 donationer, sølv ved 20 og guld ved 30 donationer.
Medaljen for humanitære resultater tildeles personer der gennem længere tid har ydet en særdeles god indsats på det humanitære område.

Referencer

Eksterne henvisninger 
 Österreichische Albert Schweitzer Gesellschaft's hjemmeside

Ngo'er
Internationale solidaritetsbevægelser
Etableret i 1984
Karen Blixen i Danmark - Breve 1931-1962

Karen Blixen i Danmark – Breve 1931-1962 er som titlen antyder en samling af breve fra og til Karen Blixen, udgivet posthumt i 2 bind den 26. marts 1996 i Danmark (udgivet i Frankrig i 2000, men ikke USA og England).

Fodnoter 

Brevsamlinger
Danmark - Breve 1931-1962
Thorbjørn Bech-Rossen

Thorbjørn Bech-Rossen født 1982, kendt som »Ham Den Lange«, er en aarhusiansk rapper.

Thorbjørn Bech-Rossen er opvokset i Hjortshøj. Han har vundet Karierrekanonen med Andreas Abildlund alias Kejser A, med P3 hitsne Velkommen i Haven og Toget kører til helvede. Han har blandt andet vundet en Underground Music Award, for sin solo debut plade "Carpe diem my ass", hvor nummeret "Sluk din telefon" blev vel spillet på boogie.

Desuden har Bech-Rossen vundet, den årligt tilbagevendende dansk DM-konkurrence i disciplinen improviseret rap; MC's Fight Nights vestfinaler, været i MC's Fight Night finalen 2007 mod Pede B og 2009 mod Pede B, og vundet Den gyldne mikrofon i 2008. Han har været spillet på Grøn Koncert i 2007-2010, med MC's Fight Night show battle, og været med til at starte rapskolerne i Århus og underviser på rapskolen i Toveshøj/Gellerup.

Bech-Rossen har desuden arrangeret adskillige arrangementer, heriblandt "Red børnene i gorom gorom" hvor man samlede 23.000kr ind til fattige børn i den Afrikanske landsby.

Bech-Rossen var 2010 med i TV programet Bingo Banko.

Thorbjørn har også været med med i rapcrewet "Ordets magt", som bl.a. består af Johnni G, Kejser A og Henrik Hass. Ordets magt er et Freestyle show som foregår rundt i landet i løbet af året. Han er også med i trip-hop gruppen Manus Nigra sammen med produceren Swab og sangerinden Fönix. I øjeblikket er han på Leros hvor han samler penge ind til flygtninge, og laver meget debat orienteret samfundskritiske numre.

Udgivelser 
 Blind Vej, LP, udgivet af gruppen Manus Nigra i 2015
 Fucking Smukt, mixtape, udgivet i 2012
 Carpe Diem My Ass, LP, udgivet i 2009
 Carpe Diem My Ass, CD, udgivet i 2009
 Et Lille Eventyr, CD, udgivet af gruppen Haven Morgan i 2006
 Et Lille Eventyr, LP, udgivet af gruppen Haven Morgan i 2006
 Sammen & Hver For Sig, CD, udgivet af Ham Den Lange & K-Liir i 2004

Eksterne henvisninger 
 

Hiphoppere fra Danmark
Triceratops

Triceratops (udtales tri-SE-ra-tops) var en middelstor, planteædende slægt af dinosaurer, der levede i Sen Kridt, for omkring 68-65,5 millioner år siden.

Beskrivelse 
Triceratops kunne blive 8-9 m lang og veje 6 ton. Den massive nakkekam er karakteristisk for Triceratops og de lange nakkekraver og det korte næsehorn gør dem nært beslægtet med chasmosaurer. Nakkekraven er en sammenvoksning af issebenet (os parietale) og skælbenet (squamosum). Både pande- og næsehorn var dækket af en hornskede, der gjorde dem længere og spidsere (pandehornstejlen var op til 90 cm lang, plus hornskeden). Ligeledes var den rostrale og prædentale knogle dækket af et fugleagtigt hornnæb til at klippe kviste og blade af planterne. Kindtænderne gled forbi hinanden som en saks og kværnede planteføden.

Triceratops' nakkekam kan have beskyttet dyrets hals og skuldre mod rovdinosaurernes tænder, der er fundet bidemærker i nakkekammene. Hannerne kan også have anvendt nakkekammen som display og yderst sandsynligt har de som kronhjorte prøvet kræfter med hinanden. Det er muligt at Triceratops har kunnet løbe og har brugt pandehornene som våben mod ærkefjenden Tyrannosaurus.

På nogle kranier har man fyldt hjernerumfanget ud med kunstharpiks og ud fra hjerneafstøbningen kan man tolke hvilke hjernecentre der var udviklet. Triceratops var kvikkere end Stegosaurus men mindre kvik end ornithopoder og rovdinosaurer.

Fundsteder 
I 1887 fandt George L. Cannon en lang pandehornstejle i Green Mountain Creek, nær Denver, Colorado. Palæontologen Othniel Marsh beskrev til at begynde med pandehornstejlen som tilhørende Bison alticornis, en bisonokse der lige skulle være uddød. Triceratops er fundet i Alberta og Saskatchewan i Canada og i Montana, North & South Dakota og Wyoming i USA.

Museumseksemplarer 
I National Museum of Natural Sciences i Ottawa, Ontario, Canada, American Museum of Natural History i New York og National Museum of Natural History (Smithsonian Institution) Washington D.C., USA er der opstillet mere eller mindre komplette triceratopsskeletter.

Torosaurus 
Tidligere blev Torosaurus betragtet som en separat slægt. Det gør den ikke mere, da man har fundet ud af, at "torosaurus" blot er en mere moden udgave af en Triceratops.

Kilder 

 Per Christiansen: Dinosaurerne i nyt lys, s. 119-20, 2003, Gads Forlag, 
 David Lambert: Bogen om Dinosaurerne, s. 164-67, 1994, Politikens Forlag, 
 David Norman: The Illustrated Encyclopedia of Dinosaurs, s.134-39, 1985, Salamander Books Ltd., 

Dinosaurer
Jeff Becerra

Jeffrey Benjamin Becerra Sr. (født 15. juni 1968 i Richmond, Californien) i USA er en musiker, bedst kendt for sin position som vokalist i det amerikansk thrash-/dødsmetal-band Possessed. Jeff Becerra anses som en af ophavsmændene bag vokalstilen growl, brugt første gang på bandets demo, Seven Churches i 1985. Dette bidrog til at definere Possessed som et af verdens første dødsmetalbands. Siden 1989 har Becerra siddet i kørestol som et resultat af et røveri, hvor han blev skudt og lammet fra brystet og ned.

Fodnoter 

Sangere fra USA
Personer fra Californien
Soundtrack til Man on the Moon

Soundtracket til filmen Man on the Moon blev udgivet 22. november 1999 i USA af Warner Bros. Records i samarbejde med Jersey Records. Rockbandet R.E.M. stod for soundtracket og det var da også deres sang Man on the Moon fra 1992, der navngav filmen.

Nummerliste 
 "Here I Come To Save The Day" (Mighty Mouse tema) – skrevet og sunget af The Sandpipers
 "The Great Beyond" – skrevet og sunget af R.E.M.
 "Kiss You All Over" – skrevet og sunget af Exile
 "Angela" (temasang til Taxi) – skrevet af Bob James
 "Tony Thrown Out" – skrevet af R.E.M.; spillet af et orkester
 "Man on the Moon" – skrevet og sunget af R.E.M.
 "This Friendly World" – skrevet af Kenneth Lorin Darby; sunget af Michael Stipe og Jim Carrey (af Jim Carrey både som Tony Clifton og Andy Kaufman)
 "Miracle" – skrevet af R.E.M.; sunget af Mike Mills og spillet af et orkester
 "Lynne and Andy" – skrevet af R.E.M.; spillet af et orkester
 "Rose Marie" – sunget af Andy Kaufman
 "Andy Gets Fired" – skrevet af R.E.M.; spillet af et orkester
 "I Will Survive" – skrevet af Freddie Perren og Dino Fekaris; sunget by Tony Clifton
 "Milk & Cookies" – skrevet af R.E.M.; spillet af et orkester
 "Man on the Moon" – skrevet af R.E.M.; spillet af et orkester
 "One More Song For You" – sunget af Andy Kaufman

Kreditering (Delvis) 
 Pladeproducer: Pat McCarthy
 Music Supervisor: Anita Camarata
 Associate Music Supervisor: Kaylin Frank

Eksterne henvisninger 
 
 

Soundtracks
R.E.M.-album
Bertel Udsen

Bertel Udsen (23. november 1918 på Frederiksberg – 1. april 1992 i Hjortekær) var en dansk arkitekt, der er kendt for sine modernistiske enfamiliehuse.

Uddannelse og rejser 
Bertel Udsen var søn af civilingeniør, senere underdirektør Niels Jørgen Eliot Udsen og sygeplejerske Johanne Amalie Myhre. Han blev student fra Holte Gymnasium i 1937 og kom på Kunstakademiets Arkitektskole, hvorfra han tog afgang i 1943.

Han foretog livet igennem studierejser i det meste af Europa samt i Egypten, Persien, Irak, Tyrkiet, Indien, Nepal, Japan, USA og Kina og var derfor velbevandret i antikkens og oldtidens arkitektur. I USA oplevede han Frank Lloyd Wrights tidlige arbejder.

Karriere 
Udsen var ansat på flere større tegnestuer i Danmark og Sverige – Povl Baumann, Backström & Reinius i Stockholm, Ole Helweg og Palle Suenson – førend han åbnede egen tegnestue i 1956. Det var i efterkrigstiden, hvor der for alvor kom gang i enfamiliehusbyggeriet, som blev en favoritopgave for Udsen, hvis villaprojekter ofte blev præmieret.

Hans produktion af enfamiliehuse udviser stor homogenitet i planløsninger, materialer og farver. Hans boligplaner er enkle og gennemarbejdede, værelsernes mål er nøje bestemt af senges og møblers størrelser. Udsen tegnede også helt små huse, som alligevel synes rummelige som følge af den omhyggelige planløsning, samt de skrå lofter, skydedøre, gennemgående vinduesbånd og forskellige gulvniveauer, bestemt efter det omgivende terræn.

Udsen var medlem af optagelsesnævnet i Danske Arkitekters Landsforbund, censor ved Charlottenborg Forårsudstilling 1968, medlem af Akademiraadet 1984-88, medlem af Boligministeriets Arkitektnævn og dommer i adskillige arkitektkonkurrencer.

Han modtog C.F. Hansen Medaillen 1955, Bissens Præmie 1960, Eckersberg Medaillen 1962, Træprisen 1972 og pris fra Non Nobis Fonden 1988. 

Han udstillede på Charlottenborg Forårsudstilling 1944, 1947, 1955 (sammen med Finn Monies), 1957, 1960, 1963-64, 1973 og 1976 og på Habitations individuelles au Danemark, Paris 1955 samt Typehusudstilling, Brabrand 1968.

Udsen giftede sig 7. november 1942 i Vedbæk med væveren Gunvor Lassen (13. marts 1921 i Vedbæk), datter af prokurist, senere direktør Kaj Vilhelm L. og Emy Signhild Birgitta Larsson. Han er begravet på Vedbæk Kirkegård.

Værker 
 Eget hus, Bjælkevangen 15, Hjortekær (1956, præmieret af Lyngby-Taarbæk Kommune)
 Hegnsvej, Nærum (1957)
 Hannelundsvej, Rungsted Kyst (1957)
 Enfamiliehus, Hestehaven. Rungsted (1960)
 33 rækkehuse, Kuben/Frederik Clausens Vænge, Øverød (1962-64)
 2 enfamiliehuse, Valdkær, Holte (1966)
 Villa Kathus, Norske Allé 15, Holte (1968)
 Feriehus, Langesøvej, Rørvig (1972)
Ellesvinget 6, Vedbæk - Landsted (1974)
 Søllerød Golfklub (1980)
 I alt ca. 350 enfamiliehuse, fritidshuse og samlede bebyggelser af lave huse

Konkurrencer 
 Langeliniepavillonen, København (1953, præmieret sammen med Finn Monies)
 Enfamiliehuse af gasbeton (1955)
 Mit eget hus (1958, præmieret)

Kilder 
 
 

Arkitekter fra Danmark
Modernistiske arkitekter
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Medlemmer af Akademiraadet
Onibaba

(1964) er en japanesk horrorfilm instrueret af Kaneto Shindō. 

Handlingen foregår på landet i 1300-tallets Japan, hvor en kvinde (Nobuko Otowa) og hendes svigerdatter (Jitsuko Yoshimura), mens deres mænd er i krig, overlever ved at myrde forbipasserende samuraier, sælge deres rustninger og dumpe ligene i et dybt hul. Filmen bygger på en buddhistisk parabel.

Eksterne henvisninger 
 

Gyserfilm
Film fra Japan
Wim Jonk

Wilhelmus Maria "Wim" Jonk (født 12. oktober 1966 i Volendam, Holland) er en tidligere hollandsk fodboldspiller, der spillede som midtbanespiller hos flere europæiske klubber, samt for Hollands landshold. Af hans klubber kan blandt andet nævnes Ajax Amsterdam og PSV Eindhoven i hjemlandet, samt engelske Sheffield Wednesday.

Landshold 
Jonk spillede i årene mellem 1992 og 1999 49 kampe for Hollands landshold, hvori han scorede elleve mål. Han repræsenterede sit land ved EM i 1992, VM i 1994 samt VM i 1998.

Eksterne henvisninger 
 Footballdatabase.eu spillerinfo

Fodboldspillere fra Holland
Fodboldspillere fra FC Volendam
Fodboldspillere fra AFC Ajax
Fodboldspillere fra FC Internazionale Milano
Fodboldspillere fra PSV Eindhoven
Fodboldspillere fra Sheffield Wednesday F.C.
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Wim Kieft

Willem Cornelis Nicolaas "Wim" Kieft (født 12. december 1962 i Amsterdam, Holland) er en tidligere hollandsk fodboldspiller, der spillede som angriber hos flere europæiske klubber, samt for Hollands landshold. Af hans klubber kan blandt andet nævnes Ajax Amsterdam og PSV Eindhoven i hjemlandet, samt franske Girondins Bordeaux.

Kieft blev to gange topscorer i Æresdivisionen og vandt i 1982 desuden UEFA's gyldne støvle som Europas mest scorende spiller.

Landshold 
Kieft spillede i årene mellem 1981 og 1993 43 kampe for Hollands landshold, hvori han scorede elleve mål. Han repræsenterede sit land ved EM i 1988, hvor holdet vandt mesterskabet, samt ved VM i 1990 og EM i 1992.

Eksterne henvisninger 

 Footballdatabase.eu spillerinfo

Fodboldspillere fra Holland
Fodboldspillere fra AFC Ajax
Fodboldspillere fra Torino FC
Fodboldspillere fra PSV Eindhoven
Fodboldspillere fra Girondins Bordeaux
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Rob Witschge

Rob Witschge (født 22. august 1966 i Amsterdam, Holland) er en tidligere hollandsk fodboldspiller, der spillede som midtbanespiller hos flere forskellige klubber, samt for Hollands landshold. Af hans klubber kan blandt andet nævnes Ajax Amsterdam og Feyenoord i hjemlandet, samt franske AS Saint-Étienne.

Witschge er storebror til en anden tidligere hollandsk fodboldspiller, Richard Witschge, som han spillede sammen med hos både Ajax Amsterdam og på landsholdet.

Landshold 
Witschge spillede i årene mellem 1989 og 1995 31 kampe for Hollands landshold, hvori han scorede tre mål. Han repræsenterede sit land ved EM i 1992 og VM i 1994.

Eksterne henvisninger 
 Footballdatabase.eu spillerinfo

Fodboldspillere fra Holland
Fodboldspillere fra AFC Ajax
Fodboldspillere fra AS Saint-Étienne
Fodboldspillere fra Feyenoord Rotterdam
Fodboldspillere fra FC Utrecht
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Richard Witschge

Richard Witschge (født 20. september 1969 i Amsterdam, Holland) er en tidligere hollandsk fodboldspiller, der spillede som midtbanespiller hos flere forskellige klubber, samt for Hollands landshold. Af hans klubber kan blandt andet nævnes Ajax Amsterdam i hjemlandet, spanske FC Barcelona samt Girondins Bordeaux i Frankrig.

Witschge er lillebror til en anden tidligere hollandsk fodboldspiller, Rob Witschge, som han spillede sammen med hos både Ajax Amsterdam og på landsholdet.

Landshold 
Witschge spillede i årene mellem 1990 og 2000 31 kampe for Hollands landshold, hvori han scorede et enkelt mål. Han repræsenterede sit land ved VM i 1990 og EM i 1996.

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra FC Barcelona
Fodboldspillere fra Girondins Bordeaux
Fodboldspillere fra Blackburn Rovers F.C.
Fodboldspillere fra Deportivo Alavés
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1996